Այն ընդհանուր առմամբ ընդունելի համարվեց, քանի որ չորացած բուսականության այրումը վնաս է պատճառում ինչպես մթնոլորտային օդին, այնպես էլ բուսական և կենդանական աշխարհին: Գործադիրը եկավ այն եզրակացության, որ օրենքներով արգելող, պատասխանատվություն սահմանող նորմերի ամրագրումն իրավական միջոց կհանդիսանա այդ արատավոր սովորույթը վերացնելու ուղղությամբ։ Մինչ պաշտոնյանները քննարկումների մեջ են, Երեւանում ամեն օր մի նոր կանաչ եւ խոտածածկ տարածք է այրվում: Հերթական դեպքն արձանագրեցինք հունիսի 25-ին` «Belago» ռեստորանային համալիրի հարեւանությամբ: